B4-0997, 1011, 1031, 1041, 1048 και 1075/96

Ψήφισμα σχετικά με την κατάσταση των ανθρωπίνων δικαιωμάτων στην Ινδονησία

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με την Ινδονησία,

Α. λαμβάνοντας υπόψη ότι οι αρχές της Ινδονησίας έχουν εξαπολύσει διωγμό κατά των ειρηνικών οπαδών του κινήματος υπέρ της δημοκρατίας, με αποτέλεσμα να υπάρξει κύμα συλλήψεων και ανακρίσεων ενεργών μελών του κινήματος αυτού, γεγονός που έχει δημιουργήσει ατμόσφαιρα τρόμου, ενώ πολλές εκατοντάδες αγωνιστών της δημοκρατίας αναγκάζονται να κρύβονται,

Β. εκφράζοντας τη βαθειά ανησυχία του για τη βίαιη κατάληψη των κεντρικών γραφείων του Δημοκρατικού Κόμματος Ινδονησίας (ΔΚΙ) από στρατιωτικές και παραστρατιωτικές δυνάμεις, στις 27 Ιουλίου 1996,

Γ. λαμβάνοντας υπόψη την προκαταρκτική έκθεση της Ινδονησιακής Εθνικής Επιτροπής Ανθρωπίνων Δικαιωμάτων σχετικά με τα γεγονότα της 27ης Ιουλίου 1996, η οποία κάνει λόγο για 5 νεκρούς, 149 τραυματίες και 74 αγνοούμενους,

Δ. λαμβάνοντας υπόψη ότι σημειώνονται περαιτέρω περιορισμοί της ελευθερίας έκφρασης, ιδιαίτερα δε η χειραγώγηση και η κακομεταχείριση δημοσιογράφων που προσπαθούσαν να καλύψουν τα ανωτέρω γεγονότα, καθώς και ότι η κυβέρνηση εξακολουθεί να αρνείται το δικαίωμα της ελευθερίας έκφρασης και το δικαίωμα του συνέρχεσθαι,

Ε. λαμβάνοντας υπόψη ότι η κυβέρνηση της Ινδονησίας δεν έχει ακόμη κυρώσει τη Διεθνή Σύμβαση για τα Αστικά και Πολιτικά Δικαιώματα, καθώς και τη Σύμβαση κατά των βασανιστηρίων και κάθε άλλης ωμής, απάνθρωπης ή εξευτελιστικής μεταχείρισης ή ποινής,

1. καταδικάζει την κατάληψη του κτηρίου του ΔΚΙ από στρατιωτικές και παραστρατιωτικές δυνάμεις και τις βιαιότητες που διεπράχθησαν στις 27 Ιουλίου 1996, καθώς και το επακόλουθο κύμα συλλήψεων μελών του κινήματος υπέρ της δημοκρατίας[semigr ]

2. επιβεβαιώνει την αλληλεγγύη του προς τους στόχους και τις επιδιώξεις του κινήματος υπέρ της δημοκρατίας της Ινδονησίας στον αγώνα για μια δίκαιη, δημοκρατική και πλουραλιστική κοινωνία[semigr ]

3. ζητεί την άμεση και άνευ όρων αποφυλάκιση όλων όσων έχουν συλληφθεί για την ειρηνική έκφραση των πολιτικών τους απόψεων, και συγκεκριμένα του Mucktar Pakpathan, ηγέτη της συνδικαλιστικής οργάνωσης SBSI, καθώς και την απελευθέρωση όλων των πολιτικών κρατουμένων, συμπεριλαμβανομένων εκείνων από το Ανατολικό Τιμόρ και το Ιριάν Τζάγια[semigr ]

4. καλεί τις ινδονησιακές αρχές να σταματήσουν τις δίκες κατά της κ. Megawati Sukarnoputri, προέδρου του Δημοκρατικού Κόμματος Ινδονησίας[semigr ]

5. ζητεί να κληθεί ο Ειδικός Εισηγητής του ΟΗΕ για εξωδικαστικές, συνοπτικές ή αυθαίρετες εκτελέσεις, να διερευνήσει τα γεγονότα της 27ης Ιουλίου 1996 και να εξακριβώσει πού ενδεχομένως βρίσκονται οι αγνοούμενοι[semigr ]

6. ζητεί να τερματιστούν πάραυτα οι περιορισμοί της ελευθερίας της έκφρασης και η κακομεταχείριση των δημοσιογράφων που κάλυψαν τα εν λόγω γεγονότα[semigr ]

7. επαναλαμβάνει το αίτημά του προς τα κράτη μέλη της Ευρωπαϊκής Ένωσης να διακόψουν κάθε στρατιωτική βοήθεια και όλες τις πωλήσεις όπλων προς την Ινδονησία[semigr ]

8. καλεί την Επιτροπή να συνεχίζει να εξαρτά τη διατήρηση εμπορικών σχέσεων με το ΑSEAN από τον σεβασμό των ανθρωπίνων δικαιωμάτων και να εμμείνει στη θέση σύμφωνα με την οποία τα δύο αυτά θέματα δεν μπορούν να συζητηθούν χωριστά[semigr ]

9. ζητεί επιμόνως από τις αρχές της Ινδονησίας να σταματήσουν την παραβίαση των δικαιωμάτων των ειρηνικών επικριτών και ενεργών μελών και να εξασφαλίσουν σε όλα τα άτομα, συμπεριλαμβανομένων των ανεξάρτητων δημοσιογράφων, τα δικαιώματά τους για ελευθερία έκφρασης και του συνεταιρίζεσθαι, όπως ορίζεται στην Οικουμενική Διακήρυξη για τα Δικαιώματα του Ανθρώπο[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση της Ινδονησίας, τον Γενικό Γραμματέα των Ηνωμένων Εθνών και τον Ύπατο Αρμοστή των Ηνωμένω Εθνών για τα Ανθρώπινα Δικαιώματα.